polyglot-tagger/wikipedia-language-snippets-filtered huggingface dataset:
ತಂದೆಯ ಕರ್ತವ್ಯವನ್ನು ಉತ್ತಮವಾಗಿ ನಿರ್ವಹಿಸುವ ಮೂಲಕ ಮಕ್ಕಳ ಯೋಗಕ್ಷೇಮದ ಕಡೆಗೆ ತಮ್ಮ ಜೀವನವನ್ನು ಮೀಸಲಿರಿಸಿದ್ದಕ್ಕಾಗಿ , ಗಾರ್ಡ್ನರ್, ನ್ಯಾಷನಲ್ ಫಾದರ್ ಹುಡ್ ಇನಿಷಿಯೇಟಿವ್ ಮಂಡಳಿಯಲ್ಲಿ ಸೇವೆಸಲ್ಲಿಸುತ್ತಿದ್ದಾರೆ . ಇವರು ನ್ಯಾಷನಲ್ ಎಜ್ಯುಕೇಶನ್ ಫೌಂಡೇಷನ್ ಮಂಡಳಿಯ ಸದಸ್ಯರಾಗಿದ್ದಾರೆ, ಹಾಗು ಎರಡು ವಾರ್ಷಿಕ ಶೈಕ್ಷಣಿಕ ಪ್ರಶಸ್ತಿಗಳ ಪ್ರಾಯೋಜಕರಾಗಿದ್ದಾರೆ: ನ್ಯಾಷನಲ್ ಎಜ್ಯುಕೇಶನ್ ಅಸೋಸಿಯೇಷನ್ಸ್ ನ್ಯಾಷನಲ್ ಎಜ್ಯುಕೇಶನಲ್ ಸಪೋರ್ಟ್ ಪರ್ಸನೆಲ್ ಪ್ರಶಸ್ತಿ ಮತ್ತು ಅಮೇರಿಕನ್ ಫೆಡರೇಷನ್ ಆಫ್ ಟೀಚರ್ಸ್ ಪ್ಯಾರಫ್ರೋಫೇಷನಲ್ಸ್ ಅಂಡ್ ಸ್ಕೂಲ್ ರಿಲೇಟೆಡ್ ಪರ್ಸನೆಲ್ ಪ್ರಶಸ್ತಿ .
ಕ್ರಿಸ್ಟೋಫರ್ ಪೌಲ್ ಗಾರ್ಡ್ನರ್ ಎಂಬುವವರು, ಅವರ ಅಂಬೆಗಾಲಿನ ಪುತ್ರ ಕ್ರಿಸ್ಟೋಫರ್ ರನ್ನು ಬೆಳೆಸುವಾಗ 1980 ರ ಪೂರ್ವಾರ್ಧದಲ್ಲಿ ಆಸರೆಯಿರದೇ ಜೀವನಕ್ಕಾಗಿ ಹೋರಾಟ ನಡೆಸಿದ್ದವರಾಗಿದ್ದರು. ಆದರೀಗ ಅವರೊಬ್ಬ ಕೋಟ್ಯಾಧಿಪತಿ, ವಾಣಿಜ್ಯೋದ್ಯಮಿ,ಉತ್ತೇಜನಕಕಾರಿ, ಪ್ರೇರಕ ಭಾಷಣಕಾರ ಮತ್ತು ಲೋಕೋಪಕಾರಿ ಯಾಗಿದ್ದಾರೆ. ಗಾರ್ಡ್ನರ್ ರ ನೆನಪುಗಳ ಪುಸ್ತಕ ಮಾಲಿಕೆ ದಿ ಪರ್ಸ್ಯೂಟ್ ಆಫ್ ದಿ ಹ್ಯಾಪಿನೆಸ್ , ಅನ್ನು 2006 ರ ಮೇನಲ್ಲಿ ಪ್ರಕಟಿಸಲಾಯಿತು.
ಗಾರ್ಡ್ನರ್ ರ ಪುತ್ರ ತನ್ನ ತಂದೆಯ ಬಗ್ಗೆ ಸಂಭಾಷಣೆಯಲ್ಲಿ ಕೇಳುತ್ತಿದ್ದ ಪ್ರಶ್ನೆಗಳು, ಸ್ವತಃ ಗಾರ್ಡ್ನರ್ ಗೆ ಅವರ ತಂದೆಯನ್ನು ದೂರವಾಣಿ ಸಂವಾದದ ಮೂಲಕ ಕಂಡುಹಿಡಿಯಲು ಸಹಾಯಮಾಡಿತು. ಅವರ ಹೊಸ ಉದ್ಯೋಗದಿಂದ ದೊರೆಯುತ್ತಿದ್ದ ಅಧಿಕ ಆದಾಯದಿಂದಾಗಿ, ಗಾರ್ಡ್ನರ್ ಲೂಸಿಯಾನದ ಮೊನ್ರೆಗೆ ಪ್ರಯಾಣ ಬೆಳೆಸಲು ಹಣ ಉಳಿತಾಯ ಮಾಡಬಲ್ಲವರಾದರು. ಇದೇ ಸಂದರ್ಭದಲ್ಲೇ ಅವರು ಮತ್ತು ಅವರ ಪುತ್ರ ಟರ್ನರ್ ರನ್ನು ಮೊದಲ ಬಾರಿಗೆ ಭೇಟಿಮಾಡಿದ್ದರು.
ಹೀಗೆ 2002ರಲ್ಲಿ ಗಾರ್ಡ್ನರ್ ಯಿಂದ ವರ್ಷದ ತಂದೆ/ಪಾಲಕ ಪ್ರಶಸ್ತಿ ಪಡೆದುಕೊಂಡರು. ಅಲ್ಲಿಂದ ಗಾರ್ಡ್ನರ್ 25 ನೇ ವಾರ್ಷಿಕ ಮಾನವಹಿತಕಾರಿ ಪ್ರಶಸ್ತಿ , ಮತ್ತು ಲಾಸ್ ಏಂಜಲ್ಸ್ ಕಮಿಷನ್ ಅಸಾಲ್ಟ್ಸ್ ಅಗ್ಯೇನ್ಸ್ಟ್ ವುಮೆನ್ , ಮತ್ತು ಕಾಂಟಿನೆಂಟಲ್ ಆಫ್ರಿಕಾ ಚೆಂಬರ್ ಆಫ್ ಕಾಮರ್ಸ್ ಅನುಕ್ರಮವಾಗಿ ನೀಡಿದಂತಹ ,2006 ರ ಫ್ರೆಂಡ್ ಆಫ್ ಆಫ್ರಿಕಾ ಪ್ರಶಸ್ತಿ ಯನ್ನು ಪಡೆದುಕೊಂಡ ಗೌರವಕ್ಕೂ ಪಾತ್ರರಾಗಿದ್ದಾರೆ.
ಗಾರ್ಡ್ನರ್ ವಿಸ್ಕನ್ಸಿನ್ ನ ಮಿಲ್ವೊಕೀಯಲ್ಲಿ ಥಾಮಸ್ ಟರ್ನರ್ ಮತ್ತು ಬೆಟ್ಟಿ ಜೀನ್ ಗಾರ್ಡ್ನರ್ ರ ಪುತ್ರರಾಗಿ ಜನಿಸಿದರು. ಇವರು ಬೆಟ್ಟಿ ಜೀನ್ ರಿಗೆ ಜನಿಸಿದ ಎರಡನೆಯ ಪುತ್ರರಾಗಿದ್ದು, ಅವರ ಹಿರಿಯ ಮಲಸಹೋದರಿ ಒಫೆಲಿಯಾ; ಕಿರಿಯ ಸಹೋದರರಾದ ಶಾರಾನ್ ಮತ್ತು ಕಿಮ್ಬರ್ಲೆ, ಅವರ ತಾಯಿ ಮತ್ತು ಫ್ರೆಡೀ ಟ್ರಿಪ್ಲೆಟ್ ರ ವಿವಾಹ ಸಂಬಂಧದಿಂದ ಜನಿಸಿದ ಮಕ್ಕಳಾಗಿದ್ದಾರೆ.
ಆಗ 2008 ರಲ್ಲಿ ಹ್ಯಾಂಪ್ಟನ್ ವಿಶ್ವವಿದ್ಯಾನಿಲಯದಿಂದ ಅವರ ಪುತ್ರಿ ಪದವಿಗಳಿಸಿದ ಸಮಾರಂಭದ ಸಂದರ್ಭದಲ್ಲಿ ಮಾತನಾಡಿದರು.
ನಾವು ಉಲ್ಲೇಖಿಸಿರುವ ಅಕಾಡೆಮಿಗಳ ಜೊತೆಜೊತೆಗೇ ಕಡಿಮೆ ಪ್ರಸಿದ್ಧಿ-ಪ್ರಾಧಾನ್ಯತೆಯ ಹಲವಾರು ಅಕಾಡೆಮಿಗಳು ಅಲ್ಲಿ ಇವೆಯೆಂದು ನಮಗೆ ತಿಳಿದುಬಂತು"
ಜಪಾನಿ ಸೈನಿಕರ ಹಿಮ್ಮೆಟ್ಟಿಕೆಗೆ ಕಾರಣವಾದ, ಟ್ಯಾಂಗ್‌ ರಾಜವಂಶದ ಅವಧಿಯಲ್ಲಿನ ಚೀನಾ ಮತ್ತು ಸಿಲ್ಲಾಗಳ ವಿರುದ್ಧದ ಹಕುಸುಕಿನೋದ ಕದನದ ನಂತರ ಜಪಾನ್‌ ಒಂದು ವ್ಯಾಪಕ ಸುಧಾರಣೆಗೆ ಒಳಗಾಯಿತು. 646 ಯಲ್ಲಿ ರಾಜಕುಮಾರ ನಕಾ ನೊ ಓಯೆ ಎಂಬಾತನಿಂದ ಜಾರಿ ಮಾಡಲ್ಪಟ್ಟ ಟೈಕಾ ಸುಧಾರಣೆಯು ಅತ್ಯಂತ ಪ್ರಮುಖ ಸುಧಾರಣೆಗಳ ಪೈಕಿ ಒಂದಾಗಿತ್ತು. ಜಪಾನಿನ ಆಳುವ ಶ್ರೀಮಂತವರ್ಗವು ಟ್ಯಾಂಗ್‌ ರಾಜವಂಶದ ರಾಜಕೀಯ ಸ್ವರೂಪ, ಅಧಿಕಾರಿಶಾಹಿ ಧೋರಣೆ, ಸಂಸ್ಕೃತಿ, ಧರ್ಮ, ಮತ್ತು ತತ್ತ್ವಚಿಂತನೆ ಇವೇ ಮೊದಲಾದವನ್ನು ಸ್ವೀಕರಿಸಿ ಅಳವಡಿಸಿಕೊಳ್ಳುವಲ್ಲಿ ಈ ರಾಜಶಾಸನವು ಅನುವುಮಾಡಿಕೊಟ್ಟಿತು. 702 ಯಲ್ಲಿ ಬಂದ ತೈಹೋ ಸಂಹಿತೆ, ಮತ್ತು ನಂತರದಲ್ಲಿ ಬಂದ ಯೋರೋ ಸಂಹಿತೆಯ ಅಂಗವಾಗಿ, ಜನಗಣತಿಗೆ ಸಂಬಂಧಿಸಿದಂತೆ ಸಾರ್ವಜನಿಕರು ನಿಯತವಾಗಿ ದಾಖಲಿಸಿಕೊಳ್ಳಬೇಕಾಗಿ ಬಂತು. ರಾಷ್ಟ್ರೀಯ ಒತ್ತಾಯದ ಸೇನಾ ದಾಖಲಾತಿಗೆ ಸಂಬಂಧಿಸಿದ ಒಂದು ಮುನ್ಸೂಚಕವಾಗಿ ಈ ಪರಿಪಾಠವನ್ನು ಬಳಸಿಕೊಳ್ಳಲಾಯಿತು. ಜನಸಂಖ್ಯೆಯು ಹೇಗೆ ಹರಡಿಕೊಂಡಿದೆ ಎಂಬುದರ ಕುರಿತಾದ ಒಂದು ಗ್ರಹಿಕೆಯೊಂದಿಗೆ ಚಕ್ರವರ್ತಿ ಮೊಮ್ಮು
ಒಂದು ಕಾನೂನನ್ನು ಜಾರಿಗೆ ತಂದ. ಇದರ ಅನುಸಾರ ಪ್ರತಿ 3-4 ವಯಸ್ಕ ಪುರುಷರ ಪೈಕಿ 1 ಪುರುಷನ ಅನುಪಾತದಲ್ಲಿ ಜನರು ರಾಷ್ಟ್ರೀಯ ಸೇನೆಗೆ ಕಡ್ಡಾಯವಾಗಿ ಸೇರಿಸಲ್ಪಟ್ಟರು. ಈ ಸೈನಿಕರು ತಮ್ಮ ಸ್ವಂತದ ಆಯುಧಗಳನ್ನು ಪೂರೈಕೆ ಮಾಡುವುದು ಅಗತ್ಯವಾಗಿತ್ತು, ಮತ್ತು ಇದಕ್ಕೆ ಪ್ರತಿಯಾಗಿ ಸುಂಕಗಳು ಹಾಗೂ ತೆರಿಗೆಗಳಿಂದ ಅವರಿಗೆ ವಿನಾಯಿತಿಯು ದೊರೆಯುತ್ತಿತ್ತು. ಚೀನಾದ ವ್ಯವಸ್ಥೆಯ ಮೇಲ್ಪಂಕ್ತಿಯನ್ನು ಅನುಸರಿಸಿ ಒಂದು ಸಂಘಟಿತ ಸೇನೆಯನ್ನು ರೂಪಿಸುವುದರೆಡೆಗೆ ಸಾಮ್ರಾಜ್ಯಶಾಹಿ ಸರ್ಕಾರವು ಮಾಡಿದ ಮೊದಲ ಪ್ರಯತ್ನಗಳಲ್ಲಿ ಇದು ಒಂದಾಗಿತ್ತು. ನಂತರ ಬಂದ ಇತಿಹಾಸಕಾರರು ಇದನ್ನು ಗುಂದಾನ್‌-ಸೆಯಿ ಎಂದು ಕರೆದರು ಹಾಗೂ ಇದು ಕೇವಲ ಅಲ್ಪಕಾಲದವರೆಗೆ ಅಸ್ತಿತ್ವದಲ್ಲಿತ್ತು ಎಂದು ನಂಬಲಾಗಿದೆ.
ಇಂಗ್ಲಿಷ್‌ ನಾವಿಕ ಮತ್ತು ಸಾಹಸಿಗ ವಿಲಿಯಂ ಆಡಮ್ಸ್‌ ಎಂಬಾತ ಸಮುರಾಯ್‌ನ ಪದವಿಯನ್ನು ಸ್ವೀಕರಿಸಿದ ಮೊಟ್ಟಮೊದಲ ಎಂದು ತೋರುತ್ತದೆ. ಓರ್ವ ಸಮುರಾಯ್‌ನ ಅಧಿಕಾರವನ್ನು ಪ್ರತಿನಿಧಿಸುವ ಎರಡು ಕತ್ತಿಗಳನ್ನು ಶೋಗನ್‌ ಟೊಕುಗವಾ ಇಯೆಸು ಅವನಿಗೆ ಅರ್ಪಿಸಿದ, ಮತ್ತು ನಾವಿಕನಾಗಿದ್ದ ವಿಲಿಯಂ ಆಡಮ್ಸ್‌ ಸತ್ತ ಮತ್ತು ಮಿಯುರಾ ಅಂಜಿನ್‌ ಎಂಬ ಓರ್ವ ಸಮುರಾಯ್‌ ಜನಿಸಿದ ಎಂದು ಅವನು ವಿಧಿವತ್ತಾಗಿ ಘೋಷಿಸಿದ. ಹಟಮೊಟೊ ಎಂಬ ಬಿರುದನ್ನೂ ಸಹ ಆಡಮ್ಸ್‌ ಸ್ವೀಕರಿಸಿದ; ಇದು ಶೋಗನ್‌ನ ಆಸ್ಥಾನದಲ್ಲಿನ ಓರ್ವ ನೇರ
ಅನುಚರನಾಗಿರುವ ರೂಪದ ಒಂದು ಉನ್ನತ-ಪ್ರತಿಷ್ಠೆಯ ಸ್ಥಾನವಾಗಿತ್ತು. ಅವನಿಗೆ ಉದಾರವಾಗಿ ಆದಾಯದ ಒಟ್ಟು ಬಾಬುಗಳನ್ನು ಒದಗಿಸಲಾಗಿತ್ತು: "ನಾನು ಮಾಡಿದ ಸೇವೆಗಳಿಗಾಗಿ ಮತ್ತು ದಿನವಹಿ ಮಾಡಬೇಕಾದ ಸೇವೆಗಳಿಗಾಗಿ, ಚಕ್ರವರ್ತಿಯ ಸೇವೆಯಲ್ಲಿ ನೇಮಕಗೊಂಡಿರುವಾಗ, ಚಕ್ರವರ್ತಿಯು ನನಗೆ ಒಂದು ಜೀವನೋಪಾಯದ ಪದವಿಯನ್ನು ನೀಡಿದ್ದಾನೆ" . ವರ್ತಮಾನ ಕಾಲದ ಯೊಕೊಸುಕಾ ನಗರದ ಸೀಮೆಯೊಳಗಿರುವ ಹೇಮಿಯಲ್ಲಿ
ಅವನಿಗೆ ಒಂದು ಗುತ್ತಿಗೆ ಜಮೀನನ್ನು ಅಥವಾ ಕರಾರಿನ ಉಂಬಳಿಯನ್ನು ಮಂಜೂರುಮಾಡಲಾಯಿತು; "ನನ್ನ ಜೀತದಾಳುಗಳು ಅಥವಾ ಸೇವಕರಾಗಿರಬಹುದಾದ ಎಂಬತ್ತು ಅಥವಾ ತೊಂಬತ್ತು ಬೇಸಾಯಗಾರರನ್ನು ನನಗೆ ಒದಗಿಸಲಾಗಿತ್ತು" . ಅವನ ತೋಟಕ್ಕೆ ಸುಮಾರು 250 ಕೊಕುನಷ್ಟು ಸಮನಾಗಿರುವ, ಅಕ್ಕಿಯ ರೂಪದಲ್ಲಿನ ಜಮೀನಿನ ಆದಾಯದ ಅಳತೆ) ಮೌಲ್ಯವಿತ್ತು. ಅಂತಿಮವಾಗಿ ಅವನು, "ನನ್ನ ಮಹಾನ್‌ ಸಂಕಟಗಳ ನಂತರ ದೇವರು ನನಗಾಗಿ ಇವೆಲ್ಲವನ್ನೂ ಒದಗಿಸಿದ್ದಾನೆ" ಎಂದು ಬರೆದ. ವಿಪತ್ತು-ಪೀಡಿತ ಪ್ರಯಾಣವು ಅವನನ್ನು ಆರಂಭದಲ್ಲಿ ಜಪಾನಿಗೆ ಹೊತ್ತು ತಂದಿತು ಎಂಬುದು ಇದರಿಂದ ಅರ್ಥವಾಗುತ್ತದೆ.
ಶತಮಾನಗಳವರೆಗೆ ನಿಜವಾದ ಶ್ರೀಮಂತವರ್ಗಗಳು ಮಾಡಿದಂತೆ, ಸಮುರಾಯ್‌ಗಳು ತಮ್ಮದೇ ಆದ ಸಂಸ್ಕೃತಿಗಳನ್ನು ಅಭಿವೃದ್ಧಿಪಡಿಸಿದರು. ಇವು ಜಪಾನಿಯರ ಸಂಸ್ಕೃತಿಯ ಮೇಲೆ ಸಮಗ್ರವಾಗಿ ಪ್ರಭಾವವನ್ನು ಬೀರಿದವು. ಸಮುರಾಯ್‌ಗಳೊಂದಿಗೆ ಗುರುತಿಸಿಕೊಂಡಿದ್ದ ಸಂಸ್ಕೃತಿಗಳಾದ, ಚಹಾ ಸಂಭ್ರಮಾಚರಣೆ, ಏಕರ್ವಣದ ಶಾಯಿಯ ಚಿತ್ರರಚನೆ, ಶಿಲೋದ್ಯಾನಗಳು ಮತ್ತು ಕವನ ರಚನೆ ಇವೇ ಮೊದಲಾದವುಗಳನ್ನು 1200ರಿಂದ 1600ರವರೆಗಿನ ಶತಮಾನಗಳಾದ್ಯಂತ ಕಲಾಪೋಷಕ-ಯೋಧರು ಸ್ವೀಕರಿಸಿ ಅಳವಡಿಸಿಕೊಂಡರು. ಈ ಪರಿಪಾಠಗಳು ಚೀನೀ ಕಲೆಗಳಿಂದ ರೂಪಾಂತರಗೊಂಡಿದ್ದ ಸ್ವರೂಪಗಳಾಗಿದ್ದವು. ಝೆನ್‌ ಸನ್ಯಾಸಿಗಳು ಅವನ್ನು ಜಪಾನಿಗೆ ಪರಿಚಯಿಸಿದರು ಮತ್ತು ಪ್ರಬಲರಾದ ಗಣ್ಯಯೋಧರ ಆಸಕ್ತಿಯ ಕಾರಣದಿಂದಾಗಿ ಅಭಿವೃದ್ಧಿಹೊಂದಲು ಅವಕ್ಕೆ ಅವಕಾಶ ದೊರೆಯಿತು. ಮ್ಯೂಸೋ ಸೊಸೆಕಿ ಓರ್ವ ಝೆನ್‌ ಸನ್ಯಾಸಿಯಾಗಿದ್ದಷ್ಟೇ ಅಲ್ಲದೇ,
ಚಕ್ರವರ್ತಿ ಗೊ-ಡೈಗೊ ಹಾಗೂ ಸೈನ್ಯಾಧಿಪತಿ ಅಶಿಕಾಗಾ ತಕೌಜಿ ಈ ಇಬ್ಬರಿಗೂ ಓರ್ವ ಸಲಹೆಗಾರನಾಗಿದ್ದ. ಮ್ಯೂಸೋ ಮಾತ್ರವೇ ಅಲ್ಲದೇ ಇತರ ಸನ್ಯಾಸಿಗಳೂ ಸಹ ಜಪಾನ್‌ ಹಾಗೂ ಚೀನಾ ನಡುವಿನ ರಾಜಕೀಯ ಮತ್ತು ಸಾಂಸ್ಕೃತಿಕ ರಾಯಭಾರಿಗಳಾಗಿ ಪಾತ್ರವಹಿಸಿದರು. ಮ್ಯೂಸೋ ನಿರ್ದಿಷ್ಟವಾಗಿ ತನ್ನ ತೋಟದ ವಿನ್ಯಾಸ ಪರಿಣತಿಗೆ ಹೆಸರುವಾಸಿಯಾಗಿದ್ದ. ಯೊಶಿಮಾಸಾ ಎಂಬಾತ ಕಲೆಗಳ ಮತ್ತೋರ್ವ ಅಶಿಕಾಗಾ ಪೋಷಕನಾಗಿದ್ದ. ಅವನ ಸಾಂಸ್ಕೃತಿಕ ಸಲಹೆಗಾರನಾಗಿದ್ದ ಝಿಯಾಮಿ ಎಂಬ ಓರ್ವ ಝೆನ್‌ ಸನ್ಯಾಸಿಯು, ಚಹಾ ಸಂಭ್ರಮಾಚರಣೆಯನ್ನು ಅವನಿಗೆ ಪರಿಚಯಿಸಿದ. ಇದಕ್ಕೂ ಮುಂಚಿತವಾಗಿ, ಧ್ಯಾನ ಮಾಡುವ ಸಮಯದಲ್ಲಿ ಜಾಗ್ರತ ಸ್ಥಿತಿಯಲ್ಲಿರಲು ಬೌದ್ಧ ಸನ್ಯಾಸಿಗಳು ಚಹಾವನ್ನು ಪ್ರಧಾನವಾಗಿ ಬಳಸುತ್ತಿದ್ದರು.
ಸಮುರಾಯ್‌ಗಳು ಹಲವು ಬಗೆಯ ಆಯುಧಗಳನ್ನು ಬಳಸಿದರಾದರೂ, ರೂಪಕಾರ್ಥದಲ್ಲಿ ಮಾತಾಡುವ ಸಮಯದಲ್ಲಿ ಕಟಾನಾ ಆಯುಧವು ಸಮುರಾಯ್‌ಗಳೊಂದಿಗೆ ಪರ್ಯಾಯ ಪದವಾಗಿ ಇಲ್ಲವೇ ಸಮಾನಾರ್ಥಕವಾಗಿ ಕಂಡುಬರುತ್ತದೆ. ಕಟಾನಾ ಆಯುಧವು ಸಮುರಾಯ್‌ಗಳ ಆತ್ಮ ಎಂದು ಬುಷಿಡೊ ಬೋಧಿಸುತ್ತದೆ ಮತ್ತು ಹೋರಾಟಕ್ಕಾಗಿ ಸಂಪೂರ್ಣವಾಗಿ ಆ ಆಯುಧದ ಮೇಲೆ ಅವಲಂಬಿತನಾಗಿರುವಂತೆ ಓರ್ವ ಸಮುರಾಯ್‌ನನ್ನು ಕೆಲವೊಮ್ಮೆ ಚಿತ್ರಿಸಲಾಗಿದೆ. ಅವರ ನಂಬಿಕೆಯ ಪ್ರಕಾರ ಕಟಾನಾ ಆಯುಧವು ಅದೆಷ್ಟು ಅಮೂಲ್ಯವಾಗಿತ್ತೆಂದರೆ, ಅವರು ಅನೇಕ ಬಾರಿ ಅವುಗಳಿಗೆ ಹೆಸರಿಡುತ್ತಿದ್ದರು ಮತ್ತು ತಮ್ಮ ಜೀವನೋಪಾಯದ ಒಂದು ಅಂಗವಾಗಿ ಅವುಗಳನ್ನು ಪರಿಗಣಿಸಿದ್ದರು.
ಗಂಡು ಬುಷಿ ಮಗುವು ಹುಟ್ಟಿದ ನಂತರ, ಮ್ಯಾಮೊರಿ-ಗಟಾನಾ ಎಂದು ಕರೆಯಲಾಗುತ್ತಿದ್ದ ಆಚರಣೆಯೊಂದರಲ್ಲಿ ತನ್ನ ಮೊದಲ ಕತ್ತಿಯನ್ನು ಅವನು ಸ್ವೀಕರಿಸುತ್ತಿದ್ದ. ಆದಾಗ್ಯೂ, ಅದು ಕೇವಲ ಒಂದು ಗಿಲೀಟಿನ ಕತ್ತಿಯಾಗಿರುತ್ತಿದ್ದು ಕಿಂಕಾಪಿನಿಂದ ಅದು ಮುಚ್ಚಲ್ಪಟ್ಟಿರುತ್ತಿತ್ತು. ಅದಕ್ಕೊಂದು ಸಂಪುಟ ಅಥವಾ ಸಣ್ಣ ತೊಗಲಿನ ಚೀಲವನ್ನು ಜೋಡಿಸಲಾಗಿದ್ದು, ಐದುವರ್ಷಕ್ಕಿಂತ ಕೆಳಗಿನ ಮಕ್ಕಳು ಅದನ್ನು ಧರಿಸುತ್ತಿದ್ದರು. ಹದಿಮೂರು ವರ್ಷ ವಯಸ್ಸನ್ನು ಮುಟ್ಟುತ್ತಿದ್ದಂತೆ ಗೆನ್‌ಪುಕು ಎಂದು ಕರೆಯಲಾಗುತ್ತಿದ್ದ ಆಚರಣೆಯೊಂದರಲ್ಲಿ, ಗಂಡುಮಗುವೊಂದಕ್ಕೆ ಅವನ ಮೊದಲ ನಿಜವಾದ ಆಯುಧಗಳು ಮತ್ತು ರಕ್ಷಾಕವಚ, ಒಂದು ವಯಸ್ಕ ಹೆಸರನ್ನು ನೀಡಲಾಗುತ್ತಿತ್ತು, ಹಾಗೂ ಆತ ಓರ್ವ ಸಮುರಾಯ್‌ ಆಗಿ ಮಾರ್ಪಡುತ್ತಿದ್ದ. ಒಂದು ಕಟಾನಾ ಹಾಗೂ ಒಂದು ವಕಿಝಾಶಿಗಳನ್ನು ಒಟ್ಟಾಗಿ ಒಂದು ಡೈಶೋ ಎಂದು ಕರೆಯಲಾಗುತ್ತದೆ.
"ಜಪಾನೀಸ್‌ ಕಲ್ಚರ್‌" ಎಂಬ ತನ್ನ ಪುಸ್ತಕದಲ್ಲಿ, ಇತಿಹಾಸಕಾರ . ಪಾಲ್‌ ವಾರ್ಲೆ ಉಲ್ಲೇಖಿಸಿರುವ ಪ್ರಕಾರ, ಜೆಸ್ಯೂಟ್‌ ಪಂಥದ ನಾಯಕ ಸೇಂಟ್‌ ಫ್ರಾನ್ಸಿಸ್‌ ಕ್ಸೇವಿಯರ್‌ ಜಪಾನ್‌ ಕುರಿತಾದ ವಿವರಣೆಯನ್ನು ಹೀಗೆ ನೀಡಿದ್ದಾನೆ: "ಸಾವಿಗೆ ಹೆದರದ ರಾಷ್ಟ್ರವು ಈ ವಿಶ್ವದಲ್ಲೇ ಎಲ್ಲೂ ಇಲ್ಲ." ಮತ್ತೆ ಮುಂದುವರಿದು ಜನರ ಘನತೆ ಮತ್ತು ನಡವಳಿಕೆಗಳನ್ನು ಕ್ಸೇವಿಯರ್‌ ಹೀಗೆ ವಿವರಿಸುತ್ತಾನೆ: "ತಮ್ಮ ಘನತೆ-ಗೌರವಗಳ ಕುರಿತು ಅತಿ ನಾಜೂಕಿನಿಂದ ಅಥವಾ ಅತಿ ಕಟ್ಟನಿಟ್ಟಾಗಿ ನಡೆದುಕೊಳ್ಳುವ ಜನರ ಪೈಕಿ ಜಪಾನಿಯರನ್ನು ಬಿಟ್ಟರೆ ಪ್ರಪಂಚದಲ್ಲಿ ಬೇರಾರೂ ಇಲ್ಲ ಎಂದು ನಾನು ಭಾವಿಸುತ್ತೇನೆ; ಒಂದೇ ಒಂದು ಅವಮಾನವನ್ನಾಗಲೀ ಅಥವಾ ಕೋಪದಲ್ಲಿ ಆಡಿದ ಒಂದೇ ಒಂದು ಪದವನ್ನಾಗಲೀ ಅವರು ಸಹಿಸುವುದಿಲ್ಲ ಎಂಬುದೇ ನನ್ನ ಅಭಿಪ್ರಾಯದ ಹಿಂದಿರುವ ಕಾರಣ." 1549ನಿಂದ 1551ರವರೆಗಿನ ವರ್ಷಗಳನ್ನು ಜಪಾನಿಯರನ್ನು ಕ್ರೈಸ್ತಮತಕ್ಕೆ ಮತಾಂತರ ಮಾಡುವ ನಿಟ್ಟಿನಲ್ಲಿ ಕ್ಸೇವಿಯರ್‌ ಕಳೆದ. ಅವನು ತನ್ನ ವೀಕ್ಷಣೆಯನ್ನು ಮತ್ತಷ್ಟು ಮುಂದುವರೆಸಿ, "
ಜಪಾನಿಯರು ಹೆಚ್ಚು ಧೈರ್ಯಶಾಲಿಗಳಷ್ಟೇ ಅಲ್ಲ, ಚೀನಾ, ಕೊರಿಯಾ, ಟೆರ್ನೇಟ್‌ ಮತ್ತು ಫಿಲಿಪ್ಪೀನ್ಸ್‌‌ನ ಸುತ್ತಮುತ್ತಲೂ ಇರುವ ಇತರ ಎಲ್ಲಾ ರಾಷ್ಟ್ರಗಳ ಜನರಿಗಿಂತಲೂ ಹೆಚ್ಚು ಯುದ್ಧೋತ್ಸಾಹದ ಅಥವಾ ಯುದ್ಧೋಚಿತ ಜನರಾಗಿದ್ದಾರೆ" ಎಂದು ಅಭಿಪ್ರಾಯಪಟ್ಟ.
ಇಷ್ಟೇ ಅಲ್ಲದೇ, ಬೊಷಿನ್‌ ಯುದ್ಧದ ಅವಧಿಯಲ್ಲಿ, ಮೀಜಿ ಚಕ್ರವರ್ತಿಯ ಪುನಃ ಪ್ರತಿಷ್ಠಾಪನೆಗೆ ಪರವಾಗಿದ್ದ ದಕ್ಷಿಣದ ಡೈಮ್ಯೊಗಳ ವಿರುದ್ಧ ನಿಂತಿದ್ದ ಶೋಗನ್‌ ಪಡೆಗಳನ್ನು ಫ್ರೆಂಚ್‌ ಸೈನಿಕರು ಸೇರಿಕೊಂಡರು. ಫ್ರೆಂಚ್‌ ನೌಕಾಧಿಕಾರಿ ಯೂಜೀನ್‌ ಕೊಲ್ಲಾಷೆಯು ಸಮುರಾಯ್‌ ವೇಷಭೂಷಣವನ್ನು ತೊಟ್ಟುಕೊಂಡು ತನ್ನ ಜಪಾನೀ ಸಹಯೋಧರೊಂದಿಗೆ ಹೋರಾಡಿದ ಎಂದು ದಾಖಲಿಸಲ್ಪಟ್ಟಿದೆ. ಅದೇ ವೇಳೆಗೆ ಸರಿಯಾಗಿ, ಪ್ರಷ್ಯಾ ರಾಜ್ಯದ ಎಡ್ವರ್ಡ್‌ ಶ್ನೆಲ್‌ ಎಂಬಾತ, ಓರ್ವ ಸೇನಾ ಬೋಧಕ ಹಾಗೂ ಆಯುಧಗಳ ನಿರ್ಮಾತೃವಾಗಿ ಐಝು ರಾಜ್ಯಕ್ಕೆ ಸೇವೆಯನ್ನು ಸಲ್ಲಿಸಿದ. ಹಿರಾಮಟ್ಸು ಬುಹೇಯ್‌ ಎಂಬ ಜಪಾನೀ ಹೆಸರನ್ನು ಅವನಿಗೆ ನೀಡಲಾಯಿತು, ಇದು
ಡೈಮ್ಯೊನ ಮಟ್ಸುದೈರಾ ಎಂಬ ಹೆಸರಿನ ಅಕ್ಷರಗಳನ್ನು ತಲೆಕೆಳಗುಮಾಡಿ ನೀಡಿದ ಹೆಸರಾಗಿತ್ತು. ಹಿರಾಮಟ್ಸುವಿಗೆ ಕತ್ತಿಗಳನ್ನು ಧರಿಸುವ ಹಕ್ಕನ್ನು ನೀಡುವುದರ ಜೊತೆಗೆ, ವಕಾಮಟ್ಸು ಕೋಟೆಮನೆ ಪಟ್ಟಣದಲ್ಲಿ ಒಂದು ವಾಸಗೃಹ, ಓರ್ವ ಜಪಾನೀ ಹೆಂಡತಿ, ಹಾಗೂ ಒಂದಷ್ಟು ಅನುಚರರ ವ್ಯವಸ್ಥೆ ಮಾಡಿಕೊಡಲಾಯಿತು. ಅವನು ಒಂದು ಜಪಾನೀ ನಿಲುವಂಗಿ, ಮೇಲಂಗಿ, ಮತ್ತು ಕತ್ತಿಗಳನ್ನು ಧರಿಸಿರುವಂತೆ, ಸವಾರಿಯಲ್ಲಿ ಬಳಸುವ ಪಾಶ್ಚಾತ್ಯ ಶೈಲಿಯ ಷರಾಯಿಗಳು ಹಾಗೂ ಬೂಟುಗಳನ್ನು ಧರಿಸಿರುವಂತೆ ಅನೇಕ ಸಮಕಾಲೀನ ಉಲ್ಲೇಖಗಳಲ್ಲಿ ಅವನನ್ನು ಚಿತ್ರಿಸಲಾಗಿದೆ.
ಟೋರೈ ಮೊಟೊಟಾಡಾ ಎಂಬಾತ ಟೊಕುಗವಾ ಇಯೆಸುವಿನ ಬಳಿ ಕೆಲಸಲ್ಲಿದ್ದ ಊಳಿಗಮಾನ್ಯ ಪದ್ಧತಿಯ ಓರ್ವ ಧಣಿಯಾಗಿದ್ದ. ಸೆಕಿಗಹರಾದ ಕದನಕ್ಕೆ ಪೂರ್ವಭಾವಿಯಾಗಿ, ಆತನ ಧಣಿಯು ಪೂರ್ವದಿಕ್ಕಿಗೆ ಮುಂದುವರಿದರೆ, ಈತ ದುರವಸ್ಥೆಗೆ ಪಕ್ಕಾಗಿರುವ ಫುಷಿಮಿ ಕೋಟೆಮನೆಯಲ್ಲಿಯೇ ಉಳಿದುಕೊಳ್ಳಲು ಸ್ವಂತ ಇಚ್ಛೆಯಿಂದ ನಿರ್ಧರಿಸಿದ. ಸದರಿ ಕೋಟೆಮನೆಯು ಕಾಪಾಡಲಾಗದ ಸ್ಥಿತಿಯಲ್ಲಿತ್ತು ಎಂಬುದನ್ನು ಟೋರೈ ಮತ್ತು ಟೊಕುಗವಾ ಇಬ್ಬರೂ ಸಮ್ಮತಿಸಿದರು. ತನ್ನ ಧಣಿಗೆ ಸ್ವಾಮಿನಿಷ್ಠೆಯನ್ನು ತೋರಿಸುವ ನಿಟ್ಟಿನಲ್ಲಿ, ತಾನು ಹಾಗೂ ತನ್ನ ಜನರು ಕೊನೆಯ ಕ್ಷಣದವರೆಗೂ ಹೋರಾಡುವುದಾಗಿ ವಾಗ್ದಾನ ಮಾಡುವ ಮೂಲಕ ಟೋರೈ ಅಲ್ಲೇ ಉಳಿಯಲು ನಿರ್ಧರಿಸಿದ. ಆ ಸಮಯದಲ್ಲಿ ಚಾಲ್ತಿಯಲ್ಲಿದ್ದ ಪದ್ಧತಿಯಂತೆ, ತನ್ನನ್ನು ಅಲ್ಲಿಂದ ಜೀವಂತವಾಗಿ ಕರೆದುಕೊಂಡು ಹೋಗಲಾಗಲು ಅವಕಾಶ ನೀಡುವುದಿಲ್ಲ ಎಂದು ಟೋರೈ ಪ್ರತಿಜ್ಞೆ ಮಾಡಿದ. ನಾಟಕೀಯವಾದ ಒಂದು ಅಂತಿಮ ನಿಲುವಿನಲ್ಲಿ, 2,000 ಜನರ ಒಂದು ಕೋಟೆಯ ರಕ್ಷಕ ಸೈನ್ಯವು, ಇಷಿದಾ ಮಿಟ್ಸುನಾರಿಯ 40,000 ಯೋಧರನ್ನೊಳಗೊಂಡ ಒಂದು ಬೃಹತ್‌ ಸೇನೆಯ ವಿರುದ್ಧ ಹತ್ತುದಿನಗಳವರೆಗೆ ಅಗಾಧವಾದ ಪ್ರತಿಕೂಲ ಸನ್ನಿವೇಶಗಳಿಗೆ ಪ್ರತಿಯಾಗಿ ನೆಲಕಚ್ಚಿಕೊಂಡು ನಿಂತಿತ್ತು. ತನ್ನ ಮಗ ತದಾಮಾಸನಿಗೆ ನೀಡಿದ ಒಂದು ಹೃದಯಸ್ಪರ್ಶಿಯಾದ ಅಂತಿಮ ಹೇಳಿಕೆಯಲ್ಲಿ ಆತ ಹೀಗೆ ಬರೆದ:
ಬೌದ್ಧಮತ ಹಾಗೂ ಝೆನ್‌ ಪಂಥದ ತತ್ತ್ವಚಿಂತನೆಗಳು, ಮತ್ತು ಒಂದು ಕಡಿಮೆ ಪ್ರಮಾಣದಲ್ಲಿ ಕನ್‌ಫ್ಯೂಷಿಯನ್‌ ಮತ ಹಾಗೂ ಷಿಂಟೊ ಪಂಥಗಳು ಸಮುರಾಯ್‌ ಸಂಸ್ಕೃತಿಯ ಮೇಲೆ ಪ್ರಭಾವ ಬೀರಿದವು. ಝೆನ್‌ ಧ್ಯಾನವು
ಓರ್ವರ ಮನಸ್ಸನ್ನು ಶಾಂತಗೊಳಿಸಲು ಇರುವ ಒಂದು ಪ್ರಕ್ರಿಯೆಯನ್ನು ನೀಡುತ್ತಿತ್ತಾದ್ದರಿಂದ, ಒಂದು ಪ್ರಮುಖ ಬೋಧನೆಯಾಗಿ ಪರಿಣಮಿಸಿತು. ಬೌದ್ಧಮತದ ಪುನರವತಾರ ಮತ್ತು ಮರುಹುಟ್ಟಿನ ಪರಿಕಲ್ಪನೆಗಳ ಕಾರಣದಿಂದಾಗಿ ಚಿತ್ರಹಿಂಸೆ ಮತ್ತು ಅನಾವಶ್ಯಕವಾದ ಸಾಯಿಸುವಿಕೆಯನ್ನು ಸಮುರಾಯ್‌ಗಳು ಪರಿತ್ಯಜಿಸುವಂತಾಯಿತು. ಕೆಲವೊಂದು ಸಮುರಾಯ್‌ಗಳು ಸಂಪೂರ್ಣವಾಗಿ ಹಿಂಸೆಯನ್ನು ತ್ಯಜಿಸಿದರು ಹಾಗೂ ತಾವು ಕೈಗೊಂಡ ಸಾಯಿಸುವಿಕೆಗಳು ಎಷ್ಟರಮಟ್ಟಿಗೆ ನಿರರ್ಥಕವಾಗಿದ್ದವು ಎಂಬುದನ್ನು ಅರಿತುಕೊಂಡ ನಂತರ ಅವರು ಬೌದ್ಧ ಸನ್ಯಾಸಿಗಳಾದರು. ಈ ಸಾಕ್ಷಾತ್ಕರಣಗಳೊಂದಿಗೆ ಅವರು ರಾಜಿಮಾಡಿಕೊಂಡಿದ್ದರಿಂದಾಗಿ ರಣಾಂಗಣದಲ್ಲಿ ಕೆಲವೊಬ್ಬರು ಕೊಲ್ಲಲ್ಪಟ್ಟರು. ಸಮುರಾಯ್‌ ತತ್ತ್ವಚಿಂತನೆಯಲ್ಲಿ ಕನ್‌ಫ್ಯೂಷಿಯನ್‌ ಮತವು ವಹಿಸಿದ ಅತ್ಯಂತ ವಿಶದೀಕರಿಸುವ ಪಾತ್ರವೆಂದರೆ, ಧಣಿ-ಅನುಚರನ ನಡುವಿನ ಸಂಬಂಧದ ಪ್ರಾಮುಖ್ಯತೆಯೆಡೆಗೆ ಅದು ಒತ್ತುನೀಡಿದ್ದು; ಇದು ತನ್ನ ಧಣಿಯೆಡೆಗೆ ಓರ್ವ ಸಮುರಾಯ್‌ ತೋರಬೇಕಿರುವ ಸ್ವಾಮಿನಿಷ್ಠೆಯನ್ನು ಕುರಿತದ್ದಾಗಿದೆ.
ಯುಮಿ ಯ ಜೊತೆಗೆ ಸಮುರಾಯ್‌ ಒತ್ತುನೀಡಲ್ಪಟ್ಟ ಪರಿಣತಿಯು ಕ್ಯೂಜುಟ್ಸು ಕಲೆಯಲ್ಲಿ ಪ್ರತಿಬಿಂಬಿತವಾಯಿತು. ಸೆಂಗೊಕು ಅವಧಿಯ ಸಮಯದಲ್ಲಿ ಬಂದೂಕುಗಳು ಪರಿಚಯವಾದ ನಂತರವೂ ಈ ಬಿಲ್ಲು ಜಪಾನೀ ಸೇನೆಯ ಒಂದು ನಿರ್ಣಾಯಕ ಅಂಗವಾಗಿ ಅಥವಾ ವಿಷಮಾವಸ್ಥೆಯ ಅಂಗವಾಗಿ ಉಳಿದುಕೊಂಡಿತು. ಒಂದು ಅಸಮಪಾರ್ಶ್ವದ ಸಂಯೋಜಿತ ಬಿಲ್ಲು ಆಗಿರುವ ಯುಮಿ ಯು ಬಿದಿರು, ಮರ, ಹೆಣಿಗೆಯ ಬೆತ್ತ ಮತ್ತು ಚರ್ಮದಿಂದ ಮಾಡಲ್ಪಟ್ಟಿದ್ದು, ಯುರೇಷಿಯಾದ ಹಿಮ್ಮುರಿಯ ಸಂಯೋಜಿತ ಬಿಲ್ಲಿನಷ್ಟು ಶಕ್ತಿಯುತವಾಗಿರಲಿಲ್ಲ. ಒಂದು ವೇಳೆ ನಿಖರತೆಯು ಒಂದು ಸಮಸ್ಯೆಯಾಗಿಲ್ಲದಿದ್ದಲ್ಲಿ 50 ಮೀಟರುಗಳ ಅಥವಾ 100 ಮೀಟರುಗಳ ಒಂದು ಪರಿಣಾಮಕಾರೀ ಶ್ರೇಣಿಯನ್ನು ಇದು ಹೊಂದಿತ್ತು. ಹೂಡಲ್ಪಟ್ಟಿರುವ ಸ್ಥಿತಿಯಲ್ಲಿ, ಇದನ್ನು ಸಾಮಾನ್ಯವಾಗಿ ಟೆಡೇಟ್‌ ಎಂದು ಕರೆಯಲಾಗುವ ಒಂದು ದೊಡ್ಡ ಹಾಗೂ ಸಂಚಲನೀಯ ಬಿದಿರಿನ ಗೋಡೆಯ ಹಿಂಭಾಗದಲ್ಲಿ ಬಳಸಲಾಗುತ್ತಿತ್ತು. ಆದರೆ ಇದರ ಅಸಮಪಾರ್ಶ್ವದ ಆಕಾರದಿಂದಾಗಿ ಇದನ್ನು ಕುದುರೆ ಸವಾರಿ ಮಾಡಿಕೊಂಡೂ ಬಳಸಬಹುದಾಗಿತ್ತು. ಕುದುರೆ ಸವಾರಿ ಮಾಡಿಕೊಂಡು ಬಾಣಬಿಡುವ ಪರಿಪಾಠವು ಯಬುಸೇಮ್‌ ಎಂದು ಕರೆಯಲಾಗುವ ಒಂದು ಷಿಂಟೋ ಆಚರಣೆಯಾಗಿ ಮಾರ್ಪಟ್ಟಿತು.
ಗೃಹಕೃತ್ಯವನ್ನು ನಿರ್ವಹಿಸುವುದು ಸಮುರಾಯ್‌ ಮಹಿಳೆಯರ ಪ್ರಮುಖ ಕರ್ತವ್ಯವಾಗಿತ್ತು. ತುಂಬಾ ಮುಂಚಿನ ಊಳಿಗಮಾನ್ಯ ಪದ್ಧತಿಯ ಜಪಾನ್‌ನ ಅವಧಿಯಲ್ಲಿ, ಅದರಲ್ಲೂ ವಿಶೇಷವಾಗಿ ಯೋಧರಾಗಿದ್ದ ಗಂಡಂದಿರು ಹೊರನಾಡಿನಲ್ಲಿ ಸಂಚರಿಸುತ್ತಿರುವಾಗ ಅಥವಾ ಬುಡಕಟ್ಟು ಕದನಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾಗ, ಇದು ನಿರ್ಣಾಯಕ ಪಾತ್ರವನ್ನು ವಹಿಸಿತ್ತು. ಹೆಂಡತಿ, ಅಥವಾ ಒಕುಸಾನ್‌ ಗೆ , ಮನೆಯ ಎಲ್ಲಾ ವ್ಯವಹಾರಗಳನ್ನೂ ನಿರ್ವಹಿಸುವ ಹೊಣೆಗಾರಿಕೆಯನ್ನು ಒಪ್ಪಿಸಲಾಗುತ್ತಿತ್ತು, ಮಕ್ಕಳ ಯೋಗಕ್ಷೇಮವನ್ನೂ ಅವಳು ನೋಡಿಕೊಳ್ಳಬೇಕಿತ್ತು ಮತ್ತು ಪ್ರಾಯಶಃ ಕೆಲವೊಮ್ಮೆ ಆಕೆಯು ಬಲವಂತವಾಗಿ ಮನೆಯನ್ನು ಸಮರ್ಥಿಸಿಕೊಳ್ಳಬೇಕಾಗಿ ಬರುತ್ತಿತ್ತು. ಈ ಕಾರಣಕ್ಕಾಗಿ, ನಗಿನಾಟಾ ಎಂದು ಕರೆಯಲಾಗುವ ಒಂದು ರಣಗೊಡಲಿಯನ್ನು ಅಥವಾ ಕೈಕೆನ್‌ ಎಂದು ಕರೆಯಲಾಗುವ ಒಂದು ವಿಶೇಷ ಚಾಕುವನ್ನು ಪ್ರಯೋಗಿಸುವಲ್ಲಿನ ತರಬೇತಿಯನ್ನು ಸಮುರಾಯ್‌ ವರ್ಗದ ಅನೇಕ ಮಹಿಳೆಯರಿಗೆ ನೀಡಲಾಗುತ್ತಿತ್ತು. ಈ ಕಲೆಗೆ ಟ್ಯಾಂಟೊಜುಟ್ಸು ಎಂಬ ಹೆಸರಿದ್ದು, ಇದನ್ನವರು ಅಗತ್ಯ ಬಂದಾಗ ತಮ್ಮ ಮನೆ, ಕುಟುಂಬ ಮತ್ತು ಘನತೆಯನ್ನು ರಕ್ಷಿಸಿಕೊಳ್ಳಲು ಬಳಸುತ್ತಿದ್ದರು.
ಸಮುರಾಯ್‌ ಎಂಬುದು ಕೈಗಾರಿಕಾ ಪೂರ್ವ ಜಪಾನ್‌ನ ಸೇನಾ ಪದವಿಗೆ ಸಂಬಂಧಿಸಿದಂತೆ ಇದ್ದ ಒಂದು ಪದವಾಗಿದೆ. ವಿಲಿಯಂ ಸ್ಕಾಟ್‌ ವಿಲ್ಸನ್‌ ಎಂಬ ಭಾಷಾಂತರಕಾರನ ಅಭಿಪ್ರಾಯದ ಪ್ರಕಾರ: "ಚೀನೀ ಭಾಷೆಯಲ್ಲಿ, ಎಂಬ ಅಕ್ಷರವು ಮೂಲತಃ ಒಂದು ಕ್ರಿಯಾಪದವಾಗಿದ್ದು, ಒಬ್ಬನ ಅನುಕೂಲಕ್ಕಾಗಿ ಕಾದಿರುವುದು ಅಥವಾ ಸಮಾಜದ ಉನ್ನತವರ್ಗದಲ್ಲಿನ ಗಣ್ಯವ್ಯಕ್ತಿಯೊಬ್ಬನಿಗೆ ಗೌರವಸೂಚಕ ಭೇಟಿ ನೀಡುವುದು ಅಥವಾ ಅವನ ಜೊತೆಗಿರುವುದು ಎಂಬ ಅರ್ಥವನ್ನು ಇದು ಕೊಡುತ್ತದೆ. ಜಪಾನೀ ಭಾಷೆಯಲ್ಲಿನ ಸಬುರಾವು ಎಂಬ ಮೂಲ ಪದವೂ ಇದೇ ಅರ್ಥವನ್ನು ಕೊಡುತ್ತದೆ. ಎರಡೂ ದೇಶಗಳಲ್ಲಿ ಈ ಪದಗಳಿಗೆ "ಶ್ರೀಮಂತ ವರ್ಗದವರ ಸನಿಹದಲ್ಲಿ ಜೊತೆಗಿದ್ದು ಸೇವೆ ಮಾಡುವವರು ಅಥವಾ ಅವರನ್ನು ನೋಡಿಕೊಳ್ಳುವವರು" ಎಂಬ ಅರ್ಥಬರುವಂತೆ ನಾಮವಾಚಕವನ್ನು ರೂಪಿಸಲಾಯಿತು. ಅಷ್ಟೇ ಅಲ್ಲ ಜಪಾನೀ ಭಾಷೆಯಲ್ಲಿನ ಉಚ್ಚಾರಣೆಯನ್ನು ಸಬುರಾಯ್‌ ಎಂದು ಬದಲಿಸಲಾಯಿತು." ವಿಲ್ಸನ್‌ ಪ್ರಕಾರ, "ಸಮುರಾಯ್‌" ಎಂಬ ಪದಕ್ಕೆ ಸಂಬಂಧಿಸಿದ ಒಂದು ಮುಂಚಿನ ಉಲ್ಲೇಖವು ಕೊಕಿನ್‌ ವಕಾಶೂ ಎಂಬ ಕೃತಿಯಲ್ಲಿ ಕಂಡುಬರುತ್ತದೆ. ಇದು ಮೊತ್ತಮೊದಲ ಸಾಮ್ರಾಜ್ಯಶಾಹಿ ಕವನ ಸಂಗ್ರಹವಾಗಿದ್ದು, ಒಂಬತ್ತನೇ ಶತಮಾನದ ಪ್ರಥಮಾರ್ಧದಲ್ಲಿ ಸಂಪೂರ್ಣಗೊಳಿಸಲ್ಪಟ್ಟಿತು.
ಹೀಯನ್‌ ಅವಧಿ ಆದಿಭಾಗದಲ್ಲಿ, ಅಂದರೆ, 8ನೇ ಶತಮಾನದ ಅಂತ್ಯ ಹಾಗೂ 9ನೇ ಶತಮಾನದ ಆದಿಭಾಗದಲ್ಲಿ, ಉತ್ತರದ ಹೊನ್ಷೂ ವಲಯದಲ್ಲಿ ತನ್ನ ಅಧಿಕಾರವನ್ನು ಬಲಪಡಿಸಲು ಹಾಗೂ ವಿಸ್ತರಿಸಲು ಚಕ್ರವರ್ತಿ ಕಮ್ಮು ಬಯಸಿದನಾದರೂ, ದಂಗೆಕೋರ ಎಮಿಷಿ ಜನರನ್ನು ಗೆದ್ದುಕೊಂಡು ಬರಲು ಅವನು ಕಳಿಸಿದ ಸೈನಿಕರಿಗೆ ಯಾವುದೇ ಶಿಸ್ತಾಗಲೀ, ಪ್ರೇರಣೆಯಾಗಲೀ ಇರಲಿಲ್ಲವಾದ್ದರಿಂದ, ತಮಗೊಪ್ಪಿಸಿದ ಕೆಲಸದಲ್ಲಿ ಅವರು ವಿಫಲರಾದರು. ಸೀಯಿಟೈಶೋಗನ್‌ ಅಥವಾ ಶೋಗನ್‌ ಎಂಬ ಅಧಿಕಾರ-ಸೂಚಕ ನಾಮವನ್ನು ಪರಿಚಯಿಸಿದ ಚಕ್ರವರ್ತಿ ಕಮ್ಮು, ಎಮಿಷಿ ದಂಗೆಕೋರರನ್ನು ಗೆಲ್ಲಲು ಪ್ರಬಲವಾದ ಪ್ರಾದೇಶಿಕ ಬುಡಕಟ್ಟುಗಳನ್ನು ನೆಚ್ಚಿಕೊಳ್ಳಲು ಶುರುಮಾಡಿದ. ಅಶ್ವಾರೋಹಿ ಕಾಳಗ ಮತ್ತು ಬಿಲ್ಲುವಿದ್ಯೆಯಲ್ಲಿ ಪರಿಣತಿಯನ್ನು ಪಡೆದಿದ್ದ ಈ ಬುಡಕಟ್ಟು ಯೋಧರು, ದಂಗೆಗಳನ್ನು ಅಡಗಿಸುವುದಕ್ಕೆ ಸಂಬಂಧಿಸಿದಂತೆ ಚಕ್ರವರ್ತಿಯ ಆದ್ಯತೆಯ ಸಾಧನಗಳಾಗಿ ಮಾರ್ಪಟ್ಟರು. ಈ ಯೋಧರಿಗೂ ಶಿಕ್ಷಣವನ್ನು ನೀಡುವುದು ಸಾಧ್ಯವಿತ್ತಾದರೂ, ಈ ಅವಧಿಯಲ್ಲಿ ಸಾಮ್ರಾಜ್ಯಶಾಹಿ ರಾಜನ ಆಸ್ಥಾನದ ಅಧಿಕಾರಿಗಳು ಅವರನ್ನು ಅನಾಗರಿಕರಿಗಿಂತ ಕೊಂಚವೇ ಮೇಲಿನ ದರ್ಜೆಯಲ್ಲಿ ಪರಿಗಣಿಸಿದ್ದರು.
"ತಮ್ಮ ಜೀವವನ್ನು ಬಿಡಲು ಹಾಗೂ ಸಾವನ್ನು ಅಪ್ಪಿಕೊಳ್ಳಲು ಮನಸ್ಸಿಲ್ಲದವರು ನಿಜವಾದ ಯೋಧರಲ್ಲ.
ವಿಜಯಿಯಾಗುವ ಆತ್ಮವಿಶ್ವಾಸದೊಂದಿಗೆ ರಣಾಂಗಣಕ್ಕೆ ದೃಢಮನಸ್ಸಿನಿಂದ ನೀವು ಮುನ್ನುಗ್ಗಿದರೆ, ಯಾವುದೇ ಗಾಯವಾಗಲೀ ಮತ್ತೇನೇ ಆಗಲೀ ಇಲ್ಲದೆಯೇ ನೀವು ಮನೆಗೆ ಮರಳುವಿರಿ. ಸಾಯಲು ಸಂಪೂರ್ಣವಾಗಿ ನಿರ್ಧರಿಸಿರುವವರಂತೆ ಕಾಳಗದಲ್ಲಿ ನಿಮ್ಮನ್ನು ತೊಡಗಿಸಿಕೊಂಡಿದ್ದೇ ಆದಲ್ಲಿ, ನೀವು ಜೀವಂತವಾಗಿರುವಿರಿ; ಕದನದಲ್ಲಿ ಬದುಕುಳಿಯಬೇಕು ಎಂಬ ಬಯಕೆಯನ್ನಿಟ್ಟುಕೊಂಡು ಕಾಳಗದಲ್ಲಿ ತೊಡಗಿಸಿಕೊಂಡಲ್ಲಿ, ನೀವು ಸಾವನ್ನಪ್ಪುವುದು ಖಚಿತ. ಮನೆಯನ್ನು ಮತ್ತೆಂದೂ ನೋಡಲಾರೆ ಎಂಬ ದೃಢನಿರ್ಧಾರದಿಂದ ನೀವು ನಿಮ್ಮ ಮನೆಯನ್ನು ಬಿಟ್ಟು ಹೊರಟರೆ, ನೀವು ಮನೆಗೆ ಸುರಕ್ಷಿತವಾಗಿ ಮರಳುತ್ತೀರಿ; ಮನೆಗೆ ಹಿಂದಿರುಗುವ ಯಾವುದೇ ಆಲೋಚನೆಯನ್ನು ಹೊತ್ತುಕೊಂಡು ಮನೆಯನ್ನು ಬಿಟ್ಟರೆ, ನೀವು ಮನೆಗೆ ಎಂದಿಗೂ ಮರಳಲಾರಿರಿ. ಪ್ರಪಂಚವು ಯಾವಾಗಲೂ ಬದಲಾವಣೆಗೆ ತನ್ನನ್ನು ಒಡ್ಡಿಕೊಳ್ಳುತ್ತಿರುತ್ತದೆ ಎಂದು ಆಲೋಚಿಸುವ ಮೂಲಕ ನೀವು ತಪ್ಪನ್ನೇನೂ ಮಾಡದಿರಬಹುದು; ಆದರೆ, ಓರ್ವ ಯೋಧನ ವಿಧಿಯು ಯಾವಾಗಲೂ ನಿಶ್ಚಿತವಾಗಿರುತ್ತದೆಯಾದ್ದರಿಂದ, ಯೋಧನು ಈ ರೀತಿಯ ಆಲೋಚನೆಗಳಿಗೆ ಆಸ್ಪದ ನೀಡಬಾರದು."
ಸಂಘಟನೆ ಹಾಗೂ ಯುದ್ಧದ ವ್ಯೂಹರಚನಾ ತಂತ್ರಗಾರಿಕೆಗಳ ಕ್ಷೇತ್ರದಲ್ಲಿ ಒಡಾ ನೊಬುನಾಗಾ ಹೊಸ ಮಾರ್ಪಾಟುಗಳನ್ನು ತಂದದ್ದೇ ಅಲ್ಲದೇ, ಹಳೆಕೋವಿಗಳನ್ನು ದೊಡ್ಡ ಪ್ರಮಾಣದಲ್ಲಿ ಬಳಸಿದ, ವ್ಯಾಪಾರ-ವ್ಯವಹಾರ ಹಾಗೂ ಉದ್ಯಮವನ್ನು ಅಭಿವೃದ್ಧಿಪಡಿಸಿ, ಹೊಸ ಮಾರ್ಪಾಟುಗಳನ್ನು ಭದ್ರವಾಗಿ ಶೇಖರಿಸಿಟ್ಟ. ಅಶಿಕಾಗಾ ಬಕುಫುವಿನ ಅಂತ್ಯವನ್ನು ನೆರವೇರಿಸುವಲ್ಲಿ ಹಾಗೂ ಬೌದ್ಧ ಸನ್ಯಾಸಿಗಳ ಸೇನಾ ಅಧಿಕಾರಗಳನ್ನು ನಿರಸ್ತ್ರೀಕರಣಗೊಳಿಸುವಲ್ಲಿ ಅನುಕ್ರಮವಾಗಿ ಬಂದ ವಿಜಯಗಳು ಅವನಿಗೆ ಅನುವುಮಾಡಿಕೊಟ್ಟವು. ಇದು ಶತಮಾನಗಳವರೆಗೆ ಜನಸಾಮಾನ್ಯರ ನಡುವೆ ಕೆಲಸಕ್ಕೆ ಬಾರದ ಹೋರಾಟಗಳನ್ನು ಕಿಚ್ಚೆಬ್ಬಿಸಿ ಪರಿಸ್ಥಿತಿಯನ್ನು ಉಲ್ಬಣಗೊಳಿಸಿತು. ಬೌದ್ಧ ದೇವಾಲಯಗಳ "ಪವಿತ್ರಸ್ಥಳ"ದಿಂದ ದಾಳಿಮಾಡುತ್ತಿದ್ದ ಅವರು, ಯಾವುದೇ ಸೇನಾನಾಯಕನಿಗೆ ಮತ್ತು ಅವರ ನಡೆಗಳನ್ನು ನಿಯಂತ್ರಿಸಲು ಪ್ರಯತ್ನಿಸಿದ ಚಕ್ರವರ್ತಿಗೂ ಸಹ ನಿರಂತರವಾಗಿ ತಲೆನೋವುಗಳಾಗಿ ಪರಿಣಮಿಸಿದರು. ಅವನ ಸೈನ್ಯಾಧಿಪತಿಗಳಲ್ಲಿ ಒಬ್ಬನಾದ ಅಕೆಚಿ ಮಿಟ್ಸುಹಿದೆ ಎಂಬಾತ ಕೆರಳಿ ತನ್ನ ಸೇನೆಯೊಂದಿಗೆ ಅವನ ಮೇಲೆ ತಿರುಗಿಬಿದ್ದಾಗ 1582ರಲ್ಲಿ ಆತ ಮರಣಹೊಂದಿದ.
ಇಷ್ಟು ಹೊತ್ತಿಗಾಗಲೇ, ಸಾವು ಮತ್ತು ನಿರಾಶಾದಾಯಕ ಸ್ಥಿತಿಯ ಮಾರ್ಗವು 1853ರಲ್ಲಿ ಕಂಡುಬಂದ ಒಂದು ನಯನಾಜೂಕಿಲ್ಲದ ಜಾಗೃತಿಯಿಂದಾಗಿ ಕಳೆಗುಂದಿತ್ತು. . ನೌಕಾಪಡೆಗೆ ಸೇರಿದ ನೌಕಾಧಿಕಾರಿ ಮ್ಯಾಥ್ಯೂ ಪೆರ್ರಿಯ ಬೃಹತ್ತಾದ ಆವಿಹಡಗುಗಳು, ಹಿಂದೊಮ್ಮೆ-ಪ್ರಬಲವಾಗಿದ್ದ ಪ್ರತ್ಯೇಕತಾವಾದದ ರಾಷ್ಟ್ರೀಯ ಕಾರ್ಯನೀತಿಯ ಮೇಲೆ ಮೊದಲ ಬಾರಿಗೆ ವ್ಯಾಪಕವಾದ ವ್ಯಾಪಾರ ಸಂಬಂಧವನ್ನು ಈ ಅವಧಿಯಲ್ಲಿ ಹೇರಿದಾಗ ಈ ಕಳೆಗುಂದುವಿಕೆಯ ಸನ್ನಿವೇಶ ಕಂಡುಬಂತು. ಅದಕ್ಕೂ ಮುಂಚಿತವಾಗಿ, ಶೊಗುನಾಟೆಯಿಂದ ವಿಧಿಸಲ್ಪಟ್ಟಿದ್ದ ಕಟ್ಟುನಿಟ್ಟಾದ ನಿಯಂತ್ರಣದ ಅಡಿಯಲ್ಲಿದ್ದ ಕೆಲವೇ ರೇವುಪಟ್ಟಣಗಳು ಪಾಶ್ಚಿಮಾತ್ಯ ವ್ಯಾಪಾರದಲ್ಲಿ ಭಾಗವಹಿಸಲು ಸಮರ್ಥವಾಗಿದ್ದವು, ಮತ್ತು ಆಗಲೂ ಸಹ, ಫ್ರಾನ್ಸಿಸ್‌ ಪಂಥದವರು ಮತ್ತು ಡಾಮಿನಿಕ್‌ ಪಂಥದವರನ್ನು ಪರಸ್ಪರರ ವಿರುದ್ಧ ಎತ್ತಿಕಟ್ಟುವ (ಸಾಂಪ್ರದಾಯಿಕ ಸಮುರಾಯ್‌ಗಳ ಅವನತಿಗೆ ಒಂದು ಪ್ರಧಾನ ಕೊಡುಗೆಯನ್ನು ನೀಡಿದ್ದ ನಿರ್ಣಾಯಕವಾದ ಹಳೆಕೋವಿ ತಂತ್ರಜ್ಞಾನಕ್ಕೆ ಪ್ರತಿಯಾಗಿ) ಪರಿಕಲ್ಪನೆಯ ಮೇಲೆ ಅದು ಹೆಚ್ಚಿನ ರೀತಿಯಲ್ಲಿ ಅವಲಂಬಿಸಿತ್ತು.
ಕ್ಯಾಟೊ ಕಿಯೊಮಾಸಾ ಎಂಬಾತ ಸೆಂಗೊಕು ಯುಗದ ಅತ್ಯಂತ ಶಕ್ತಿಶಾಲಿ ಹಾಗೂ ಸುಪ್ರಸಿದ್ಧ ಧಣಿಗಳ ಪೈಕಿ ಒಬ್ಬನಾಗಿದ್ದ. ಕೊರಿಯಾದ ಆಕ್ರಮಣದ ಅವಧಿಯಲ್ಲಿ ಜಪಾನಿನ ಬಹುಪಾಲು ಪ್ರಮುಖ ಬುಡಕಟ್ಟುಗಳನ್ನು ಅವನು ತನ್ನ ನಿಯಂತ್ರಣದಲ್ಲಿಟ್ಟುಕೊಂಡಿದ್ದ. "ದರ್ಜೆಯನ್ನು ಲೆಕ್ಕಿಸದೆ ಎಲ್ಲಾ ಸಮುರಾಯ್‌ಗಳನ್ನೂ" ಉದ್ದೇಶಿಸಿರುವ ಕೈಪಿಡಿಯೊಂದರಲ್ಲಿ ತನ್ನ ಅನುಯಾಯಿಗಳಿಗೆ ಹೇಳುತ್ತಾ, ಒಬ್ಬ ಯೋಧನ ಜೀವನದಲ್ಲಿನ ಏಕೈಕ ಕರ್ತವ್ಯವೆಂದರೆ "ಉದ್ದನೆಯ ಮತ್ತು ಗಿಡ್ಡನೆಯ ಕತ್ತಿಗಳನ್ನು ಭದ್ರವಾಗಿ ಹಿಡಿಯುವುದು ಮತ್ತು ಸಾಯುವುದೇ" ಆಗಿದೆ ಎಂದು ತಿಳಿಸಿದ. ಅಷ್ಟೇ ಅಲ್ಲ, ಸೇನೆಗೆ ಸಂಬಂಧಿಸಿದ ಶ್ರೇಷ್ಠಕೃತಿಗಳನ್ನು ಅದರಲ್ಲೂ ವಿಶೇಷವಾಗಿ ಸ್ವಾಮಿನಿಷ್ಠೆ ಹಾಗೂ ಹೆತ್ತವರಿಗೆ ಮಕ್ಕಳಿಂದ ಸಲ್ಲಬೇಕಾದ ಶ್ರದ್ಧಾಭಕ್ತಿಗಳ ಕುರಿತಾದ ಹೂರಣವನ್ನು ಒಳಗೊಂಡಿರುವ ಕೃತಿಗಳನ್ನು ಅಧ್ಯಯನ ಮಾಡುವಲ್ಲಿ ಮಹಾನ್‌ ಪ್ರಯತ್ನಗಳನ್ನು ಚಾಲ್ತಿಗೆ ತರಬೇಕೆಂದೂ ಆತ ತನ್ನ ಅನುಯಾಯಿಗಳಿಗೆ ಆದೇಶಿಸಿದ. ಈ ಕೆಳಗೆ ನಮೂದಿಸಲಾಗಿರುವ ಉಕ್ತಿಯಿಂದಾಗಿ ಆತ ಚಿರಪರಿಚಿತನಾಗಿದ್ದಾನೆ:
ಡಿ ಲೀಫ್ಡೆ ಹಡಗಿನಲ್ಲಿನ ಜಪಾನ್‌ ಕಡೆಗಿನ ಅವರ ದೌರ್ಭಾಗ್ಯದ ಪ್ರಯಾಣದಲ್ಲಿ ಆಡಮ್ಸ್‌ನ ಓರ್ವ ಡಚ್‌ ಸಹಯೋಗಿಯಾಗಿದ್ದ ಜ್ಯಾನ್‌ ಜೂಸ್ಟೆನ್‌ ವಾನ್‌ ಲೋಡೆನ್‌ಸ್ಟೀನ್‌ ಎಂಬಾತನಿಗೂ ಟೊಕುಗವಾ ಇಯೆಸುವಿನಿಂದ ಇದೇ ಸ್ವರೂಪದ ಸೌಕರ್ಯಗಳು ದೊರೆತಿದ್ದವು. ಜೂಸ್ಟೆನ್‌ ಓರ್ವ ಸಮುರಾಯ್‌ ಆಗಿ ಮಾರ್ಪಟ್ಟ ಮತ್ತು ಅವನಿಗೆ ಇಡೊದಲ್ಲಿನ ಇಯೆಸುನ ಕೋಟೆಮನೆಯೊಳಗಡೆ ಒಂದು ಮನೆಯನ್ನು ನೀಡಲಾಯಿತು ಎಂದು ತೋರುತ್ತದೆ. ಟೋಕಿಯೋ ನಿಲ್ದಾಣದ ಪೂರ್ವ ನಿರ್ಗಮನದ ಬಳಿಯಿರುವ ಈ ಪ್ರದೇಶವು ಇಂದು ಯಯಿಸು ಎಂದು ಚಿರಪರಿಚಿತವಾಗಿದೆ. ಯಯಿಸು ಎಂಬುದು ಆ ಡಚ್‌ವ್ಯಕ್ತಿಯ ಜಪಾನೀ ಹೆಸರಾದ ಯಯೌಸು ಎಂಬುದರ ತಪ್ಪುರೂಪವಾಗಿದೆ. ಇಷ್ಟೇ ಅಲ್ಲದೇ, ಆಡಂನೊಂದಿಗೆ ಸಮಾನವಾಗಿ ಜೂಸ್ಟೆನ್‌ಗೆ ಒಂದು ಕೆಂಪು ಸೀಲ್‌ ಹಡಗನ್ನು‌ ನೀಡಿ, ಜಪಾನ್‌ ಹಾಗೂ ಭಾರತ-ಚೀನಾಗಳ ನಡುವಣ ವ್ಯಾಪಾರ ಮಾಡಲು ಅವನಿಗೆ ಅನುವುಮಾಡಿಕೊಡಲಾಯಿತು. ಬಟಾವಿಯಾದಿಂದ ಮರಳಿ ಬರುತ್ತಿರುವಾಗ, ಅವನ ಹಡಗು ನೆಲಕಚ್ಚಿತಾದ್ದರಿಂದ ಜೂಸ್ಟೆನ್‌ ನೀರಿನಲ್ಲಿ ಮುಳುಗಿಹೋದ.
ಟೊಕುಗವಾ ಅವಧಿಯು ಮುಂದುವರಿದಂತೆ, ಶಿಕ್ಷಣಕ್ಕೆ ಹೆಚ್ಚಿನ ಪ್ರಾಮುಖ್ಯತೆಯನ್ನು ನೀಡಲಾಯಿತು, ಮತ್ತು ಕಿರಿಯ ವಯಸ್ಸಿನಲ್ಲೇ ಹೆಣ್ಣುಮಕ್ಕಳಿಗೆ ಶಿಕ್ಷಣವನ್ನು ನೀಡುವ ನಿರ್ಧಾರವು ಕುಟುಂಬಗಳಿಗೆ ಮತ್ತು ಒಟ್ಟಾರೆಯಾಗಿ ಸಮಾಜಕ್ಕೆ ಪ್ರಮುಖವಾಗಿ ಕಂಡಿತು. ವಿವಾಹದ ಮಾನದಂಡಗಳು ಹೆಂಡತಿಯೊಬ್ಬಳಲ್ಲಿನ ಶಾರೀರಿಕ ಆಕರ್ಷಕತೆಯ ಜೊತೆಜೊತೆಗೆ, ಬುದ್ಧಿಮತ್ತೆ ಹಾಗೂ ಶಿಕ್ಷಣವನ್ನು ತೂಗಲು ಶುರುಮಾಡಿದವು. ಟೊಕುಗವಾ ಅವಧಿಯ ಸಮಯದಲ್ಲಿ ಮಹಿಳೆಯರಿಗಾಗಿ ಬರೆಯಲಾದ ಅನೇಕ ಮೂಲಗ್ರಂಥ ಪಾಠಗಳು, ಓರ್ವ ಮಹಿಳೆಯು ಓರ್ವ ಯಶಸ್ವೀ ಮಹಿಳೆಯಾಗುವ ಮತ್ತು ಗೃಹಕೃತ್ಯದ ವ್ಯವಸ್ಥಾಪಕಿಯಾಗುವ ಬಗೆ ಹೇಗೆ ಎಂಬುದಕ್ಕೆ ಮಾತ್ರವೇ ಸಂಬಂಧಿಸಿದ್ದರೂ, ಓದಲು ಕಲಿಯುವುದರ ಸವಾಲನ್ನು ಕೈಗೆತ್ತಿಕೊಂಡ ಕೃತಿಗಳೂ ಲಭ್ಯವಿದ್ದವು, ಹಾಗೂ ಅವು ತಾತ್ತ್ವಿಕ ಚಿಂತನೆಯ ಹಾಗೂ ಸಾಹಿತ್ಯಿಕ ಶ್ರೇಷ್ಠಕೃತಿಗಳನ್ನೂ ಸಹ ಎದುರಿಸಿ ನಿಭಾಯಿಸಿದವು. ಟೊಕುಗವಾ ಅವಧಿಯ ಅಂತ್ಯದ ವೇಳೆಗೆ ಸಮುರಾಯ್‌ ವರ್ಗದ ಸರಿಸುಮಾರು ಎಲ್ಲಾ ಮಹಿಳೆಯರೂ ಅಕ್ಷರಸ್ಥರಾಗಿದ್ದರು.
ಶಿಬಾ ಯೊಶಿಮಾಸಾ ರೀತಿಯ ಊಳಿಗಮಾನ್ಯ ಪದ್ಧತಿಯ ಧಣಿಗಳು ತಮ್ಮ ಅಭಿಪ್ರಾಯವನ್ನು ಮಂಡಿಸುತ್ತಾ, ಓರ್ವ ಸೇನಾನಾಯಕ ಅಥವಾ ಚಕ್ರವರ್ತಿಯ ಸೇವೆಯನ್ನು ಮಾಡಿಕೊಂಡಿರುವ ಅವಧಿಯಲ್ಲಿ ಒಂದು ವೈಭವಯುತ ಸಾವನ್ನು ಯೋಧನೋರ್ವ ಎದುರುನೋಡುತ್ತಾನೆ ಎಂದು ಹೇಳಿರುವುದೇ ಅಲ್ಲದೇ, ತಮ್ಮ ಅಭಿಪ್ರಾಯ ಸರಣಿಯನ್ನು ಹೀಗೆ ಮುಂದುವರಿಸುತ್ತಾರೆ: "ಒಬ್ಬನು ಸಾಯಬೇಕೆಂದಿರುವಾಗ ಆ ಕ್ಷಣವನ್ನು ಉಪೇಕ್ಷಿಸುವುದು ಅಥವಾ ನೋಡದೆ-ನಿಲ್ಲದೆ-ದಾಟಿಕೊಂಡುಹೋಗುವುದು ಒಂದು ವಿಷಾದಕರ ಸಂಗತಿ.ಮೊದಲಿಗೆ, ಓರ್ವ ಮನುಷ್ಯ, ಯಾರ ವೃತ್ತಿಯು ಆಯುಧಗಳನ್ನು ಹಿಡಿಯುವುದಾಗಿರುತ್ತದೆಯೋ ಆತ, ಮೊದಲು ಯೋಚಿಸಬೇಕು ಮತ್ತು ನಂತರ ಕಾರ್ಯಪ್ರವೃತ್ತನಾಗಬೇಕು. ಇದು ಕೇವಲ ಅವನ ಕೀರ್ತಿಗೆ ಸಂಬಂಧಿಸಿದಂತೆ ಮಾತ್ರವೇ ಅಲ್ಲದೆ, ಅವನ ಸಂತತಿಯ ಕುರಿತಾಗಿಯೂ ಅನ್ವಯಿಸುತ್ತದೆ. ತನ್ನ ಒಂದು ಮತ್ತು ಏಕೈಕ ಜೀವನವನ್ನು ತೀರಾ ಪ್ರಾಣಭಯದಿಂದ ಹಿಡಿದಿಟ್ಟುಕೊಳ್ಳುವ ಮೂಲಕ, ಆತ ತನ್ನ ಹೆಸರಿಗೆ ಎಂದೆಂದಿಗೂ ಕಳಂಕ ತಂದುಕೊಳ್ಳಬಾರದು.
"ಐಡಿಯಲ್ಸ್‌ ಆಫ್‌ ದಿ ಸಮುರಾಯ್‌" ಎಂಬ ತನ್ನ ಪುಸ್ತಕದಲ್ಲಿ ವಿಲಿಯಂ ಸ್ಕಾಟ್‌ ವಿಲ್ಸನ್‌ ಎಂಬ ಅನುವಾದಕ ಹೀಗೆ ಹೇಳುತ್ತಾನೆ: "ಹೀಕೆ ಮೊನೋಗಟಾರಿ ಯಲ್ಲಿನ ಯೋಧರು ನಂತರದ ತಲೆಮಾರುಗಳ ಸುಶಿಕ್ಷಿತ ಯೋಧರಿಗೆ ಮೇಲ್ಪಂಕ್ತಿಗಳಾಗಿ ನಿಂತರು, ಮತ್ತು ಅವರಿಂದ ಚಿತ್ರಿಸಲ್ಪಟ್ಟ ಆದರ್ಶಗಳು ಕೈಗೆಟುಕುವುದಕ್ಕೂ ಆಚೆಗಿವೆ ಎಂಬ ಗ್ರಹಿಕೆಯನ್ನೇನೂ ಉಂಟುಮಾಡಲಿಲ್ಲ. ಅದರ ಬದಲಿಗೆ, ಈ ಆದರ್ಶಗಳು ಯೋಧರ ವರ್ಗದ ಮೇಲಿನ ಅಂತಸ್ತುಗಳಲ್ಲಿ ಹುರುಪಿನಿಂದ ಪಟ್ಟಾಗಿ ಅನುಸರಿಸಲ್ಪಟ್ಟವು ಮತ್ತು ಆಯುಧಗಳನ್ನು ಹಿಡಿದ ಜಪಾನೀ ಪುರುಷನಿಗೆ ಇದೇ ಸೂಕ್ತವಾದ ಸ್ವರೂಪ ಎಂಬ ಶಿಫಾರಸನ್ನೂ ಮಾಡಲ್ಪಟ್ಟವು. ಹೀಕೆ ಮೊನೋಗಟಾರಿಯೊಂದಿಗೆ, ಸಾಹಿತ್ಯದಲ್ಲಿನ ಜಪಾನೀ ಯೋಧರ ಚಿತ್ರಣವು ತನ್ನ ಸಂಪೂರ್ಣ ವಿಕಸನ ಅಥವಾ ಪರಿಪಕ್ವತೆಯನ್ನು ಪಡೆದುಕೊಂಡಿತು. ಹೀಕೆ ಮೊನೋಗಟಾರಿಯು ತಮ್ಮ ಜನರು ಅನುಸರಿಸಬೇಕಾಗಿರುವ ಒಂದು ಉದಾಹರಣೆ ಎಂದು ಯಾರೆಲ್ಲಾ ಯೋಧರು ಉಲ್ಲೇಖಿಸಿದ್ದಾರೋ ಅವರೆಲ್ಲರ ಬರಹಗಳನ್ನೂ ನಂತರದಲ್ಲಿ ವಿಲ್ಸನ್‌ ಅನುವಾದಿಸಿದ.
1274ರಲ್ಲಿ, ಚೀನಾದಲ್ಲಿನ ಮಂಗೋಲಿಯನ್ನರಿಂದ-ಸಂಸ್ಥಾಪಿಸಲ್ಪಟ್ಟ ಯುವಾನ್‌ ರಾಜವಂಶವು ಉತ್ತರ ಭಾಗದ ಕ್ಯೂಶೂನಲ್ಲಿ ಜಪಾನ್‌ ಮೇಲೆ ಆಕ್ರಮಣ ಮಾಡಲು ಸುಮಾರು 40,000 ಜನರು ಹಾಗೂ 900 ಹಡಗುಗಳನ್ನು ಒಳಗೊಂಡ ಪಡೆಯೊಂದನ್ನು ಕಳಿಸಿತು. ಈ ಬೆದರಿಕೆಯನ್ನು ಎದುರಿಸಲು ಜಪಾನ್‌ ಕೇವಲ 10,000 ಸಮುರಾಯ್‌ಗಳನ್ನು ಜಮಾವಣೆ ಮಾಡಿತು. ದೊಡ್ಡ ಪ್ರಮಾಣದಲ್ಲಿನ ಚಂಡಮಾರುತದ ಮಳೆಯು ದಂಡತ್ತಿ ಆಕ್ರಮಣ ಮಾಡಿದ ಸೇನೆಗೆ ಅದರ ಆಕ್ರಮಣದಾದ್ಯಂತ ಕಿರುಕೊಳ ಕೊಟ್ಟ ಪರಿಣಾಮವಾಗಿ, ಅಗಾಧವಾಗಿ ಅವಘಡಗಳುಂಟಾಗಿ ಅದು ಆಕ್ರಮಣ ತಡೆಯಲೆಂದು ನಿಯೋಜಿತರಾಗಿದ್ದವರಿಗೆ ನೆರವಾಯಿತು. ಅಂತಿಮವಾಗಿ ಯುವಾನ್‌ ಸೇವೆಯನ್ನು ಹಿಂದಕ್ಕೆ ಕರೆಸಿಕೊಳ್ಳಲಾಯಿತು ಹಾಗೂ ಆಕ್ರಮಣವನ್ನು ರದ್ದುಪಡಿಸಲಾಯಿತು. ಮಂಗೋಲಿಯಾದ ಆಕ್ರಮಣಕಾರರು ಸಣ್ಣ ಸಿಡಿಗುಂಡುಗಳನ್ನು ಬಳಸಿದರು. ಇದು
ಪ್ರಾಯಶಃ ಜಪಾನ್‌ನಲ್ಲಿ ಸಿಡಿಗುಂಡುಗಳು ಮತ್ತು ಕೋವಿಮದ್ದು ಮೊಟ್ಟಮೊದಲ ಬಾರಿಗೆ ಕಾಣಿಸಿಕೊಂಡ ನಿದರ್ಶನವಾಗಿತ್ತು.
ಜಪಾನಿನ ರಕ್ಷಕರು ಅಥವಾ ಆಕ್ರಮಣವನ್ನು ತಡೆಯುವವರು ಹೊಸದಾಗಿ ತಲೆದೋರಬಹುದಾದ ಒಂದು ಆಕ್ರಮಣದ ಸಾಧ್ಯತೆಯನ್ನು ಗುರುತಿಸಿ, 1276ರಲ್ಲಿ ಹಕಾಟಾ ಕೊಲ್ಲಿಯ ಸುತ್ತ ಒಂದು ಮಹಾನ್‌ ಗಾತ್ರದ ಕಲ್ಲಿನ ಪ್ರತಿಬಂಧಕ ಗೋಡೆ ಅಥವಾ ಗಡಿಕೋಟೆಯನ್ನು ಕಟ್ಟಲು ಶುರುಮಾಡಿದರು. 1277ರಲ್ಲಿ ಸಂಪೂರ್ಣಗೊಂಡ ಈ ಗೋಡೆಯು, ಸದರಿ ಕೊಲ್ಲಿಯ ಗಡಿಯ ಸುತ್ತಲೂ 20 ಕಿಲೋಮೀಟರುಗಳವರೆಗೆ ಚಾಚಿಕೊಂಡಿತ್ತು. ಇದೇ ಗೋಡೆಯು ನಂತರದ ದಿನಗಳಲ್ಲಿ ಮಂಗೋಲರ ದಾಳಿಗೆ ಪ್ರತಿಯಾಗಿ ಒಂದು ಸದೃಢವಾದ ರಕ್ಷಣಾತ್ಮಕ ಭೂಶಿರದ ಪಾತ್ರವನ್ನು ವಹಿಸಿತು. ವಿವಾದಿತ ವಿಷಯಗಳನ್ನು ಒಂದು ರಾಜತಾಂತ್ರಿಕ ಸಂಧಾನಮಾರ್ಗದಲ್ಲಿ ಇತ್ಯರ್ಥಗೊಳಿಸಲು ಮಂಗೋಲರು 1275ರಿಂದ 1279ರವರೆಗೆ ಪ್ರಯತ್ನಿಸಿದರು. ಆದರೆ ಜಪಾನ್‌ಗೆ ಕಳಿಸಲ್ಪಟ್ಟ ಪ್ರತಿ ದೂತ ಅಥವಾ ನಿಯೋಗಿಯನ್ನು ಗಲ್ಲಿಗೇರಿಸಲಾಯಿತು. ಇದು ಜಪಾನಿನ ಇತಿಹಾಸದಲ್ಲಿನ ಅತ್ಯಂತ ಪ್ರಸಿದ್ಧ ದ್ವಂದ್ವಯುದ್ಧಗಳ ಪೈಕಿ ಒಂದಕ್ಕಾಗಿ ವೇದಿಕೆಯನ್ನು ಸೃಷ್ಟಿಸಿತು.
ಓರ್ವ ನುರಿತವ ಹಾಗೂ ಓರ್ವ ನುರಿತಿಲ್ಲದ ಸಮುರಾಯ್‌ ನಡುವಿನ ಪ್ರೀತಿಯ ಬಂಧಗಳ ಸಂಪ್ರದಾಯವಾದ ಷುಡೋ ವನ್ನು "ಸಮುರಾಯ್‌ ಮನೋಧರ್ಮದ ಹೂವು" ಎಂದು ಪರಿಗಣಿಸಲಾಗಿತ್ತು ಮತ್ತು ಸಮುರಾಯ್‌ಗಳ ಸೌಂದರ್ಯಮೀಮಾಂಸೆಯ ನಿಜವಾದ ತಳಹದಿಯನ್ನು ಅದು ರೂಪಿಸಿತು. ಬುಷಿಡೊದಲ್ಲಿರುವ ನಂಬಿಕೆಗಳಿಂದ ಈ ಪರಿಪಾಠವು ಹುಟ್ಟಿದೆ ಎಂದು ಸಾಮಾನ್ಯವಾಗಿ ನಂಬಲಾಗುತ್ತದೆ. ಬುಷಿಡೊದ ಅತ್ಯಂತ ಮುಂಚಿನ ಸಿದ್ಧಾಂತಗಳ ಮೇಲೆ ಆರಂಭದಲ್ಲಿ ಪ್ರಭಾವ ಬೀರಿದ ಬೌದ್ಧ ಸನ್ಯಾಸಿಗಳಿಂದ ಈ ನಂಬಿಕೆಗಳು ಉದ್ಭವಿಸಿವೆ ಎಂದು ಅನೇಕರು ಊಹಿಸುತ್ತಾರೆ. ಇದು ಶಿಕ್ಷಣಕ್ಕೆ ಸಂಬಂಧಿಸಿದ ಗ್ರೀಕ‌ರ ಬಾಲಕ ಗುದಮೈಥುನವನ್ನು ಹೋಲುವಂತಿದ್ದು, ಸಮುರಾಯ್‌ ಸಮಾಜದಲ್ಲಿನ ಒಂದು ಗೌರವವಿಸಲ್ಪಟ್ಟ ಹಾಗೂ ಪ್ರಮುಖವಾದ ಪರಿಪಾಠವಾಗಿತ್ತು. ಒಂದು ತಲೆಮಾರಿನಿಂದ ಮತ್ತೊಂದಕ್ಕೆ ವರ್ಗಾಯಿಸಲ್ಪಟ್ಟ, ಸಮುರಾಯ್‌ ಸಂಪ್ರದಾಯದ ವಿಶಿಷ್ಟ ಲಕ್ಷಣಗಳು ಹಾಗೂ ಪರಿಣತಿಗಳಲ್ಲಿನ ಪ್ರಮುಖ ದಾರಿಗಳಲ್ಲಿ ಇದು ಒಂದಾಗಿತ್ತು.
ಓರ್ವ ಸಮುರಾಯ್‌ ಉಪಪತ್ನಿಯೊಬ್ಬಳನ್ನು ಹೊಂದಬಹುದಿತ್ತು, ಆದರೆ ಅವಳ ಹಿನ್ನೆಲೆಯನ್ನು ಉನ್ನತ ದರ್ಜೆಯ ಸಮುರಾಯ್‌ಗಳು ಕಟ್ಟುನಿಟ್ಟಾಗಿ ತಪಾಸಿಸುತ್ತಿದ್ದರು. ಅನೇಕ ನಿದರ್ಶನಗಳಲ್ಲಿ, ಇದನ್ನೊಂದು ವಿವಾಹದ ರೀತಿಯಲ್ಲಿ ಪರಿಗಣಿಸಲಾಗುತ್ತಿತ್ತು. ಉಪಪತ್ನಿಯೋರ್ವಳನ್ನು "ಅಪಹರಿಸುವುದು" ಕಥೆ-ಕಾದಂಬರಿಗಳಲ್ಲಿ ಸಾಮಾನ್ಯವಾಗಿರುತ್ತದೆಯಾದರೂ, ಅದು ಒಂದು ಅಪರಾಧವಲ್ಲದಿದ್ದರೂ ಅವಮಾನಕರವಾಗಿರುತ್ತಿತ್ತು. ಅವಳು ಓರ್ವ ಶ್ರೀಸಾಮಾನ್ಯ ಕುಟುಂಬಕ್ಕೆ ಸೇರಿದವಳಾಗಿದ್ದಾಗ, ನಿಶ್ಚಿತಾರ್ಥದ ಹಣದೊಂದಿಗೆ ಅಥವಾ ಅಥವಾ ತೆರಿಗೆಯ ವಿನಾಯಿತಿಗೆ ಸಂಬಂಧಿಸಿದ ಒಂದು ಟಿಪ್ಪಣಿಯೊಂದಿಗೆ ಓರ್ವ ಸಂದೇಶವಾಹಕನನ್ನು ಅವರಲ್ಲಿಗೆ ಕಳಿಸಿ, ಅವಳ ಹೆತ್ತವರ ಒಪ್ಪಿಗೆಯನ್ನು ಕೇಳಲಾಗುತ್ತಿತ್ತು. ಹೆತ್ತವರನೇಕರು ಇದಕ್ಕೆ ಸಂತೋಷದಿಂದ ಒಪ್ಪುತ್ತಿದ್ದರು. ಒಂದು ವೇಳೆ ಓರ್ವ ಸಮುರಾಯ್‌ ಹೆಂಡತಿಯು ಮಗನೊಬ್ಬನಿಗೆ ಜನ್ಮವಿತ್ತರೆ ಅವನು ಓರ್ವ ಸಮುರಾಯ್‌ ಆಗಬಹುದಿತ್ತು.
"ಜಪಾನಿನಲ್ಲಿ ಎರಡು ವಿಧದ ಬರಹಗಳಿವೆ‌, ಒಂದು ಪುರುಷರಿಂದ ಬಳಸಲ್ಪಟ್ಟರೆ, ಮತ್ತೊಂದು ಸ್ತ್ರೀಯರಿಂದ ಬಳಸಲ್ಪಡುತ್ತದೆ; ಮತ್ತು ಬಹುಮಟ್ಟಿಗೆ ಪುರುಷರು ಹಾಗೂ ಸ್ತ್ರೀಯರಿಬ್ಬರೂ, ಅದರಲ್ಲೂ ವಿಶೇಷವಾಗಿ ಶ್ರೀಮಂತವರ್ಗ
ಹಾಗೂ ವಾಣಿಜ್ಯ ವರ್ಗಕ್ಕೆ ಸೇರಿದವರು, ಒಂದು ಸಾಕ್ಷರತಾ ಶಿಕ್ಷಣವನ್ನು ಹೊಂದಿದ್ದಾರೆ. ಬೌದ್ಧ ಸನ್ಯಾಸಿಗಳು, ಅಥವಾ ಬೌದ್ಧ ಸನ್ಯಾಸಿನಿಯರು ತಮ್ಮ ವಿರಕ್ತಗೃಹಗಳು ಅಥವಾ ಮಠಗಳಲ್ಲಿ ಹುಡುಗಿಯರು ಮತ್ತು ಹುಡುಗರಿಗೆ ಅಕ್ಷರಗಳನ್ನು ಬೋಧಿಸುತ್ತಾರೆ. ಶ್ರೀಮಂತರು ಹಾಗೂ ಉನ್ನತ ಪದವಿಯಲ್ಲಿರುವವರು ತಮ್ಮ ಮಕ್ಕಳ ಶಿಕ್ಷಣದ ಜವಾಬ್ದಾರಿಯನ್ನು ಖಾಸಗಿ ಬೋಧಕರಿಗೆ ವಹಿಸುತ್ತಾರೆ."
"ಅವರಲ್ಲಿ ಬಹುಪಾಲು ಜನ ಓದಬಲ್ಲರು, ಮತ್ತು ನಮ್ಮ ವಾಡಿಕೆಯ ಪ್ರಾರ್ಥನೆಗಳನ್ನು ಮತ್ತು ನಮ್ಮ ಪವಿತ್ರ ಧರ್ಮದ ಪ್ರಮುಖ ಅಂಶಗಳನ್ನು ಸುಲಭವಾಗಿ ಅರ್ಥಮಾಡಿಕೊಳ್ಳುವ ನಿಟ್ಟಿನಲ್ಲಿ ಇದು ಮಹತ್ತರವಾದ ನೆರವು ನೀಡಿದೆ"
ಮದುವೆಯಾಗುತ್ತಿರುವವರದೇ ದರ್ಜೆಯ ಅಥವಾ ಅದಕ್ಕಿಂತ ಹೆಚ್ಚಿನ ದರ್ಜೆಯವರೊಬ್ಬರು ವ್ಯವಸ್ತೆಗೊಳಿಸಿದ ಒಂದು ವಿವಾಹಕ್ಕೆ ಸಮ್ಮತಿಸುವುದರ ಮೂಲಕ ಸಮುರಾಯ್‌ಗಳ ವಿವಾಹವು ನಡೆಯುತ್ತಿತ್ತು. ಮೇಲಿನ ದರ್ಜೆಯಲ್ಲಿರುವ ಸಮುರಾಯ್‌ಗಳಿಗೆ ಇದೊಂದು ಅನಿವಾರ್ಯತೆಯಾಗಿದ್ದರೆ (ಏಕೆಂದರೆ, ಬಹುತೇಕರಿಗೆ ಓರ್ವ ಮಹಿಳೆಯನ್ನು ಭೇಟಿಮಾಡುವ ಅವಕಾಶಗಳು ತುಂಬಾ ಕಡಿಮೆಯಿರುತ್ತಿದ್ದವು), ಕೆಳಗಿನ ದರ್ಜೆಯ ಸಮುರಾಯ್‌ಗಳಿಗೆ ಇದೊಂದು ವಿಹಿತಾಚರಣೆಯಾಗಿತ್ತು. ಬಹುಪಾಲು ಸಮುರಾಯ್‌ಗಳು ಸಮುರಾಯ್‌ ಕುಟುಂಬದಿಂದ ಬಂದ ಮಹಿಳೆಯರನ್ನು ಮದುವೆಯಾಗುತ್ತಿದ್ದರು, ಆದರೆ ಓರ್ವ ಕೆಳದರ್ಜೆಯ ಸಮುರಾಯ್‌ಗೆ ಶ್ರೀಸಾಮಾನ್ಯರೊಂದಿಗಿನ ವಿವಾಹಗಳಿಗೆ ಅವಕಾಶ ನೀಡಲಾಗಿತ್ತು. ಈ ವಿವಾಹಗಳಲ್ಲಿ ವರದಕ್ಷಿಣೆಯು ಮಹಿಳೆಯಿಂದ ತರಲ್ಪಡುತ್ತಿತ್ತು ಹಾಗೂ ತಮ್ಮ ಹೊಸ ಜೀವನಗಳನ್ನು ಶುರುಮಾಡಲು ಅದನ್ನವರು ಬಳಸಿಕೊಳ್ಳುತ್ತಿದ್ದರು.
ತೈರಾ ಮತ್ತು ಮಿನಾಮೊಟೋ ಬುಡಕಟ್ಟುಗಳು 1180ರಲ್ಲಿ ಮತ್ತೊಮ್ಮೆ ಸಂಘರ್ಷಕ್ಕಿಳಿದು, ಗೆಂಪೀ ಯುದ್ಧವನ್ನು ಪ್ರಾರಂಭಿಸಿದವು. ಇದು 1185ರಲ್ಲಿ ಅಂತ್ಯಗೊಂಡಿತು. ವಿಜಯಶಾಲಿಯಾದ ಮಿನಾಮೊಟೋ ನೊ ಯೊರಿಟೊಮೊ, ಆಳುವ ಶ್ರೀಮಂತವರ್ಗದ ಮೇಲಿನ ಸಮುರಾಯ್‌ಗಳ ಶ್ರೇಷ್ಠತೆಯನ್ನು ಸ್ಥಾಪಿಸಿದ. 1190ರಲ್ಲಿ ಆತ ಕ್ಯೋಟೋಗೆ ಭೇಟಿ ನೀಡಿದ, ಮತ್ತು 1192ರಲ್ಲಿ ಸೈ ತೈಶೊಗುನ್‌ ಆಗಿ, ಕಮಾಕುರಾ ಶೊಗುನಾಟೆ, ಅಥವಾ ಕಮಾಕುರಾ ಬಕುಫು ವನ್ನು ಸ್ಥಾಪಿಸಿದ. ಕ್ಯೋಟೋದಿಂದ ಆಳುವ ಬದಲಿಗೆ, ತನ್ನ ಪ್ರಾಬಲ್ಯದ ಮೂಲಠಾಣ್ಯ ಅಥವಾ ಕಾರ್ಯಾಚರಣಾ ಕೇಂದ್ರಕ್ಕೆ ಸಮೀಪದಲ್ಲಿರುವ ಕಮಾಕುರಾದಲ್ಲಿ ಆತ ಶೊಗುನಾಟೆಯನ್ನು ನೆಲೆಗೊಳಿಸಿದ. "ಬಕುಫು" ಎಂದರೆ "ಗುಡಾರದ ಸರ್ಕಾರ" ಎಂದರ್ಥ. ಒಂದು ಸೇನಾ ಸರ್ಕಾರವಾಗಿ ಬಕುಫುವಿನ ಸ್ಥಾನಮಾನದ ಅನುಸಾರ, ಇದನ್ನು ಸೈನಿಕರು ವಾಸಿಸುವ ಪಾಳೆಯ ಅಥವಾ ಶಿಬಿರಗಳಿಂದ ತೆಗೆದುಕೊಳ್ಳಲಾಗಿದೆ.